Планетата Земя е толкова зрелищна,
че често не успяваме да забележим дребните неща.
Но взрем ли се по-отблизо,
ще видим един напълно непознат свят -
свят на мънички герои
и дребни чудовища,
които се нуждаят от суперсили,
за да оцелеят сред огромните опасности.
Кораловите рифове поддържат огромно биоразнообразие.
ТЕКСТА ЧЕТЕ ПОЛ РЪД
Приютяват огромни рибни пасажи и великолепни създания.
А под тях се намира
едно миниатюрно селище,
гъмжащо от необичайни дребни същества.
Макар че тези животни са малки,
те изпълняват много важни функции.
А в момента са по-заети от всякога.
Веднъж годишно рифът става сцена на зрелищно събитие по размножаване,
което е жизненоважно за бъдещето му.
Но не е лесно да си малка рибка на големия риф.
Много проблеми очакват дребосъците, които искат да опазят своя коралов град.
РИФЪТ
Кораловият риф е сложен и претъпкан като голям град.
Денят започва с оживление и силни звуци.
Обитателите си подвикват възторжено и сякаш зазвучава подводен, утринен хор.
Издават пукащи звуци,
щракат с щипки
и тракат със зъби.
Само риф в добро състояние, с процъфтяваща общност от дребосъци
издава толкова много шум.
Половината от рибите са не по-големи от капачка на бутилка.
Но услугите им са много търсени.
Морската костенурка идва за почистване,
за да блесне черупката й.
Работата е прекалено много за малкото блени.
Затова на помощ идва екип от специалисти по чистене на водорасли.
Семейство риби клоуни се грижи за дома си сред актиниите.
Малко хищници биха доближили жилещите им пипала.
Но рибите клоуни имат предпазен шлем от слуз,
който им позволява да живеят тук.
В замяна рибките поддържат актиниите чисти и оксидирани.
Скрити под тях са 500 яйца, за които мъжкият се грижи.
Всяко от тях е по-малко от зрънце ориз.
Ако се излюпят в нощта на размножаването на коралите,
ще имат най-голям шанс за оцеляване.
Дотогава ще са в безопасност.
Това е едно от най-сигурните места на рифа.
И семейството не се отдалечава.
Далеч оттук винаги има по-големи риби.
Леопардовият коралов групер.
Малките дамсели се крият в лабиринта от корали,
недостижими за групера.
Но хитрата риба не се отказва.
Просто вика
подкрепление.
Октоподът не прилича на обещаващ съюзник,
но заедно стават убийствен екип.
Груперът придобива камуфлажна окраска,
което дава старт на лова.
Двойна заплаха грози дамселите.
Груперът открива скривалището им.
Става по-блед, за да го посочи.
Пипалата се спускат.
Рибките се паникьосват.
Попадат право в челюстта на групера.
И двата варианта са ужасни.
Оставаш на място и чакаш смъртоносната хватка на октопода.
Или бягаш
и влизаш право в устата на групера.
Ако няма как да се спасиш,
понякога ти остава само да се биеш.
Дамселите нападат октопода
и се опитват да го прогонят.
Но суматохата привлича още по-големи риби.
Това е шансът на малките рибки да избягат.
Акулите ги обграждат
и внезапно всеки се спасява сам.
Дотук с работата в екип.
Големите акули не се занимават с дребни риби.
Но подплашват хищниците и така рибките могат да се заловят отново за работа.
Тревопасните чистят рифа от водорасли.
Така бавнорастящите корали избуяват.
Всъщност коралите представляват колонии от дребни организми.
Те имат микроскопични растителни клетки, които преобразуват светлината в храна.
Това е удивителен съюз, на базата на който е изграден рифът.
Милиарди малки същества, събрани заедно,
създават най-голямата жива структура на планетата.
Но тези коралови градове са крехки.
Страдат от затоплянето на моретата,
от замърсяването,
от свръхулова
и от нашествениците.
Пъплеща със стотиците си тръбни крачета,
въоръжена с отровни бодли...
Това е чудовищната,
ядяща корали
морска звезда трънен венец.
Може да погълне стотици корали на година.
А тя не е сама.
Цяла армия са.
Те унищожават домовете на дребните същества.
Но без да осъзнават какво идва към тях,
обитателите на рифа забързано се подготвят за размножаване.
И търсят храна.
Най-сложните очи в животинското царство.
С четири пъти повече цветни рецептори от човека
скаридата богомолка вижда света по един съвсем различен начин.
Тя е не по-голяма от паста за зъби, но съвсем не е беззащитна.
Ударите, които нанася, могат да достигнат ускорението на 9-милиметров куршум.
Толкова е бърза, че превръща водата в пара.
Дори може да изпуска светлина.
Но и тежковъоръжената скарида се нуждае от убежище.
Това е бърлогата й, която скоро ще стане детска стая.
Още щом приключи с ремонта.
Един мъжкар вече се навърта.
Иска партньорка
или да открадне дома й.
И в двата случая
светкавичните й удари му дават да разбере,
че не е готова за гости.
Но на това място е опасно да стоиш на открито.
Ето един лаком хищник.
Голям е колкото...
...чаена чаша.
Сепия джудже.
За да стигне до етапа на размножаване, трябва да стане по-голяма.
А това значи да яде много.
Но самата тя е лесна мишена.
Затова номерът е да яде, но да не бъде изядена.
Този експерт по маскировката променя цвета и структурата на кожата си,
за да надхитри хищниците
и жертвите.
Ще живее по-малко от година, затова трябва бързо да расте
и изяжда почти всичко, което се движи.
Докато размахва щипки, за да хапне планктон,
ракът боксьор с размер на копче изобщо не осъзнава заплахата.
Болезнена грешка.
Този рак носи миниатюрни жилещи актинии в щипките си.
Малки електрошокови пистолети за защита от хищниците.
Те са толкова ефективни,
че съперниците са готови на всичко, за да ги присвоят.
Битката е изключително деликатна.
Никой от раците не иска да повреди актиниите.
Приклещил противника си, врагът внимателно изтегля наградата.
Сега и двамата имат по една.
Ще ги поделят, за да си отгледат по чифт жилещи ръкавици.
Актиниите предлагат защита на най-различни дребни създания.
Малките прозрачни анемонови скариди
съжителстват мирно с рибата клоун.
Може да са с размер на кламер,
но имат смелост да въртят бизнес с големите риби на рифа.
Скаридите рекламират услугите си, като се поклащат.
А ако клиентът е хищник,
те бързат недвусмислено да представят услугите си
чрез пляскане.
Щом се увери, че е в безопасност,
малката скарида започва работа.
Ексфолиира мъртвите кожички,
отстранява паразитите
и почиства хрилете.
Дори се осмелява да влезе в устата за малко зъбна хигиена.
Здравните услуги, предлагани от дребните чистачи,
са много важни за здравословното състояние на големите риби.
Из целия риф кипи подготовка за чифтосване.
Скаридата богомолка е почти готова с детската стая.
Пренесла е огромен куп отломки с тегло 3 кг, за да я обезопаси.
И е разчистила аварийните си изходи, за да заблуди враговете си.
Жилището й е толкова голямо, че и за други се намира място в него.
Но една от съседките създава много проблеми.
Острозъба лъчеперка.
Една от малкото риби, използващи инструменти.
Дори си има наковалня за чупене на черупки.
Едва ли ще изяде скаридата богомолка.
Но докато чупи и заграбва, може да разруши дома й.
Премества огромни купчини отломки в търсене на храна.
Ето какво е търсила.
Но сега изграждането на детската стая изостава.
Към края на деня рифът се оживява все повече.
Яйцата на рибата клоун скоро ще се излюпят.
Рибите доктори работят здраво.
Големи колкото човешки пръст,
те лесно се разпознават по черно-сините райета.
Но не всички са толкова добронамерени, колкото изглеждат.
Раирана морска кучка.
Тази измамница сменя цвета си, за да наподоби рибите доктори,
и незабелязано се промъква сред тях.
Но не е дошла, за да чисти.
Като прокарва зъби по кожата на нищо неподозиращите риби,
тя си открадва порция люспи.
Преди жертвата да разбере какво става,
тази умела мошеничка вече се е скрила
в бърлогата си.
Работата под прикритие помага на много малки животни да оцелеят на рифа.
Така сепията джудже е успяла да остане жива
и заситена.
След всеки успешен улов става все по-голяма.
Тази женска изглежда впечатлена.
А за него храната вече не е приоритет.
Скаридата богомолка изгражда наново дома си.
Разчиства бъркотията.
Уверява се, че е подредено.
И добавя последните щрихи.
Сега вече е готова да посреща гости.
Точно когато рифът е готов за събитието на годината,
пристигат убийците на корали.
Идват орди от морски звезди трънен венец.
Изпъвайки стомасите си, те изяждат живата тъкан на корала.
След тях остават само бели скелети.
Обитателите на рифа изглежда не могат да помогнат много,
за да спрат безчетните морски звезди, предприели поход за изяждане на коралите.
Следващото блюдо е домът на този малък рак.
Колкото и да се мъчи,
тялото на морската звезда е почти непроницаемо.
Но меката чувствителна основа на бодлите й
е слабото място в защитата й.
Време е едно малко раче
да победи чудовище.
Сражението с раците пазители не си струва болката.
Разнообразие от дребни същества,
всяко от които има своя роля,
поддържа рифовете силни и по-устойчиви на безбройните беди, които ги заплашват.
Дори унищожените зони на тези живи селища могат да се възстановят.
Веднъж годишно
комбинацията от прилива и температурата е перфектна.
Тогава настъпва нощта,
в която самият риф се размножава.
В малка купчинка, едва с големината на зрънце чер пипер,
се съдържат всички съставки за създаването на нови корали.
Коралът се размножава.
Много други животни от рифа също се размножават.
Сепията джудже си е подсигурила партньор.
Време е да положи яйцата на безопасно място в корала.
Скаридата богомолка също има яйца.
Двадесет хиляди са.
А след като бъдат почистени отново от татко,
хиляди ларви на рибата клоун се изхвърлят навън.
Повсеместното хвърляне на хайвер гарантира, че възможно най-много малки
ще бъдат отнесени от прилива.
Скоро порастват малки чудеса.
Не по-голяма от фъстък,
новоизлюпената сепия току-що започва приключенията си в океана.
А вероятно най-важна е ларвата на корала, дълга едва милиметър.
Тя е привлечена от звуците на рифа.
Дребничко същество, което ще се превърне в огромен корал.
И ще даде своя принос за бъдещето на всички обитатели на кораловия град.
Превод Йорданка Неделчева